**ИЛОВА-ВАРАҚА: ПАЦИЕНТ УЧУН МАЪЛУМОТ**

**Йодомарин® 200, таблеткалар**

Калий йодиди

**Ушбу дори препаратини қўллашни бошлашдан олдидан, илова-варақани диққат билан ўқиб чиқинг, чунки унда Сиз учун муҳим маълумот сақланади.**

Ушбу препаратни илова-варакада келтирилган кўрсатмага мувофиқ ёки даволовчи шифокорнинг ёки дорихона ходимининг кўрсатмасига мувофиқ қўллаш лозим.

* Ушбу илова-варақани сақлаб қўйинг. Сизга уни ўқиб чиқиш керак бўлиб қолиши мумкин.
* Агар Сизга қўшимча маълумот ёки маслаҳат керак бўлса, дорихона ходими билан маслаҳатлашинг.
* Ҳар қандай ножўя таъсирлар пайдо бўлганда шифокор ёки дорихона ходимига мурожаат қилинг. Бу ҳар қандай бўлиши мумкин бўлган ножўя таъсирларга тааллуқли, шу жумладан илова-варақада таърифланмаганларига ҳам. 4-бўлимга қаранг.
* Агар яхшиланиш юз бермаса ёки касаллик белгилари зўрайса шифокорга мурожаат қилинг.

**Ушбу илова-варақанинг мазмуни:**

1. Йодомарин® 200 ўзи нима ва у нима учун қўлланилади
2. Йодомарин® 200 ни қабул қилишдан олдин нималарни билиш керак
3. Йодомарин® 200 ни қандай қабул қилиш керак
4. Кузатилиши мумкин бўлган ножўя таъсирлари
5. Йодомарин® 200 ни қандай сақлаш керак
6. Ўрам ичидагиси ва қўшимча маълумотлар
7. **Йодомарин® 200 ўзи нима ва у нима учун ишлатилади**

Йодомарин® 200 препарати қуйидагиларда қўлланади:

* йод танқислиги чақирган касалликларни олдини олиш (масалан, тупроқ ва сувда йоднинг миқдори етарли бўлмаган ҳудудларда буқоқни олдини олиш, шунингдек йод танқислиги билан боғлиқ бўлган буқоқ резекциясидан кейин);
* янги туғилган чақалоқлар, болалар, ўсмирлар, шунингдек ёши ёш катталарда буқоқни даволаш.

1. **Йодомарин®200 ни қабул қилишдан олдин нималарни билиш керак**

**Йодомарин® 200 ни қабул қилманг**

* Агар Сизда калий йодидига ёки ушбу препаратнинг ҳар қандай бошқа компонентига аллергия кузатилса (6-бўлимда санаб ўтилган)
* Қалқонсимон безининг фаолиятини аҳамиятли ошишида (шикоятлар мавжуд).
* Йоднинг суткада 150 мкг дан юқори дозаларда қабул қилганда қалқонсимон безининг фаолиятини яширин ошишида (шикоятлар йўқ).
* хавфсиз гормон ҳосил қилувчи ўсмада, шунингдек йодни суткада 300 дан 1000 мкг гача дозаларида (операциядан олдинги даврдаги даволашдан ташқари) қалқонсимон безнинг назорат қилинмайдиган гормон ҳосил қилувчи соҳаларини мавжудлигида.

**Огоҳлантириш ва эҳтиёткорлик чоралари**

Йодомарин® 200 препаратини қабул қилишдан олдин шифокор ёки дорихона ходимига маслаҳат учун мурожаат қилинг.

**Йодомарин® 200 препарати билан бирга бошқа дори воситаларини қабул қилиш**

Агар Сиз ҳар қандай бошқа дори воситаларини ҳозирги вақтда қабул қилаётган, яқин вақтда қабул қилган ёки қабул қилишингиз мумкин бўлган бўлса, бу хақида шифокорга ёки дорихона ходимига хабар беринг.

Йод танқислиги гипертиреозни (қалқонсимон безнинг юқори фаолияти) дорилар билан даволашга организмнинг реакциясини кучайтиради, йоднинг ошиқчаси эса уни пасайтиради. Шунинг учун гипертиреозни даволаш олдидан ёки даволаш вақтида, иложи борича, йодни ҳар қандай қабул қилишдан сақланиш керак.

Йодид механизми бўйича ўзлаштириладиган моддалар (масалан, перхлорат), шунингдек якка ўзи ўзлаштирилмайдиган дори воситалари, масалан, 5 мг/дл дан ошиқ концентрациядаги тиоцианат, йоднинг қалқонсимон без томонидан ўзлаштирилишига тўсқинлик қилади.

Қалқонсимон бези томонидан йоднинг ўзлаштирилиши ва безда йоднинг метаболизми эндоген ва экзоген тиреотроп гормони (ТТГ) томонидан рағбатлантирилади.

Қалқонсимон без гормонларининг секрециясини бостирувчи йоднинг юқори дозалари, ва одатда, рухий бузилишларни даволаш учун қўлланадиган литий тузлари билан бир вақтда даволаш, буқоқ ва гипотериозни ривожланишига олиб келиши мумкин.

Калий йодидининг юқори дозалари калий тежовчи диуретиклар билан бирга қўлланганда гиперкалиемияни чақириши мумкин.

**Ҳомиладорлик, эмизиш даври ва бола туғиш функсияси**

Ҳомиладорлик ва эмизиш холатларида, шунингдек мумкин бўлган ёки режалаштирилаётган ҳомиладорликда, бу препаратни қабул қилишдан олдин маслаҳат учун шифокор ёки дорихона ходимига мурожаат қилинг.

Ҳомиладорлик ва лактация даврида йодга эҳтиёж ошади, шунинг учун айниқса бу даврда организмга етарли миқдорда йодни тушишини таъминлаш муҳим. Лекин ҳомиладорлик вақтида йод ва йод сақловчи препаратларни фақат “фойда/хавф” нисбати баҳолагандан кейингина шифокорнинг кўрсатмаси бўйича қабул қилиш керак.

**Транспорт воситаларини бошқариш ва механизмларга хизмат кўрсатиш қобилиятига таъсири**

Махсус эҳтиёткорлик чораларига риоя қилиш талаб қилинмайди.

**Йодомарин® 200 препаратида лактоза сақланади**

Агар Сизда қанднинг ҳар қандай турини ўзлаштираолмаслик аниқланган бўлса, ушбу препаратни қабул қилишдан олдин ўзингизни даволовчи шифокорингиз билан маслаҳатлашинг.

1. **Йодомарин® 200 ни қандай қабул қилиш керак**

Бу дори воситасини доимо қатъий ушбу илова-варақада таърифланган кўрсатмаларга мувофиқ ёки даволовчи шифокорингиз ёки дорихона ходимининг кўрсатмаларига мувофиқ қабул қилинг. Агар Сизда шубҳалар бўлса, шифокор ёки дорихона ходими билан маслаҳатлашинг.

Тавсия этиладиган доза:

*Йод танқислигида буқоқни олдини олиш*

Гўдаклар ва болалар:

Суткада бир марта ½ таблетка Йодомарин® 200 препарати (бу 100 мкг йодга тўғри келади).

Ўсмирлар ва катталар:

Суткада бир марта ½ дан 1 таблеткагача Йодомарин® 200 препарати бу 100-200 мкг йодга тўғри келади).

Ҳомиладорлик ва лактация даври:

Суткада 1 таблетка Йодомарин® 200 препарати (бу 200 мкг йодга тўғри келади).

*Дори билан даволашни якунланиши ёки йоднинг танқислиги билан боғлиқ бўлган буқоқ бўйича операциядан кейин қалқонсимон безни такрорий ўсишини олдини олиш*

Суткада бир марта ½ дан 1 таблеткагача Йодомарин® 200 препарати (бу 100-200 мкг йодга тўғри келади).

*Йоднинг танқислиги чақирган буқоқни даволаш*

Янги туғилган чақалоқлар, болалар ва ўсмирлар:

Суткада бир марта ½ дан 1 таблеткагача Йодомарин® 200 препарати, бу 100-200 мкг йодга тўғри келади.

Ёши ёш катталар:

Суткада бир марта 1½ дан 2½ таблеткагача Йодомарин® 200 препарати (бу 300-500 мкг йодга тўғри келади), тавсия этилади.

Қўллаш усули

Овқатдан кейин етарли миқдордаги сув билан бирга қабул қилинади (масалан, бир стакан сув билан).

Даволашнинг давомийлиги

* Профилактика мақсадларида Йодомарин® 200 препарати одатда, бир неча йил, кам ҳолларда бутун ҳаёт давомида қабул қилинади.
* Янги туғилган чақалоқлардаги қалқонсимон без касаллигини даволаш учун, одатда 2 - 4 ҳафта етарли бўлади. Болалар, ўсмирлар ва катталардаги қалқонсимон без касаллигини даволаш учун 6 дан 12 ойгача бўлган муддат талаб қилинади.

Таблеткаларни тенг дозада икки бўлакка бўлиш мумкин.

**Агар Сиз Йодомарин® 200 препаратини буюрилгандан ошиқча қабул қилган бўлсангиз**

Дарҳол шифокорга мурожаат қилинг. У керакли чоралар кўриш масаласини ҳал қилади.

**Агар Сиз Йодомарин® 200 препаратини қабул қилишни унутган бўлсангиз**

Препаратни ўтказиб юборилган қабулини ўрнини босиш учун икки баробар дозада қабул қилманг.

**Агарда Сиз Йодомарин® 200 ни қабул қилишни тўхтатган бўлсангиз**

Агар Сиз Йодомарин® 200 ни қабул қилишни тўхтатган бўлсангиз, масалан ножўя самаралари пайдо бўлиши сабабли, бу хақида шифокорингизга хабар беринг.

Бу дори препаратини қабул қилиш бўйича яна саволлар пайдо бўлса, шифокорга ёки дорихона ходимига мурожаат қилинг.

**4. Кузатилиши мумкин бўлган ножўя таъсирлари**

Барча дори воситалари каби, бу препарат ҳам ножўя таъсирлар кўрсатиши мумкин, лекин улар хамма пациентларда ҳам кузатилмайди.

Ҳар қандай ёшда профилактика учун йодид қўлланганда, шунингдек янги туғилган чақалоқлар, болалар ва ўсмирларда даволаш учун, одатда нохуш самаралар кузатилмайди. Лекин қалқонсимон безида катта назорат қилинмайдиган гормон ҳосил қилувчи автоном жойлари бўлганида ва йод 150 мкг дан юқори суткалик дозаларда буюрилганида, қалқонсимон безнинг фаолиятини ошишини клиник кўринишларини бутунлай истисно қилиб бўлмайди.

Жуда кам ҳолларда (10.000 пациентнинг 1 тасидан камида кузатилади)

*Иммун тизими томонидан бузилиш*

Юқори сезувчанлик реакциялари – масалан, йод чакирган тумов, тери реакциялари (буллез ёки тубероз йододерма, эксфолиатив дерматит), тери ёки шиллиқ қаватларни шиши (ангионевротик шиш), иситма, хуснбузар ва сўлак безларини шиши кабилар кузатилади.

*Гормонал тизими томонидан бузилишлар*

Катталарда буқоқни даволаш учун ишлатилганда (суткалик доза 300 дан 1000 мкг гача йод) алоҳида ҳолларда йод чақирган қалмонсимон безнинг фаолияти ошиши мумкин. Кўпчилик ҳолларда бунда қалқонсимон безда гормон ҳосил қилувчи ўчоқларнинг мавжудлиги сабаб бўлади. Одатда хавфга узоқ муддат давомида буқоқ билан касалланган кекса ёшли пациентлар дучор бўладилар.

Ножўя таъсирлари ҳақида хабарлар

Ҳар қандай ножўя таъсирлар пайдо бўлганида шифокорингизга ёки дорихона ходимига мурожаат қилинг. Бу ҳар қандай ножўя таъсирларга – шу билан бирга ушбу илова-варақада таърифланмаган ножўя таъсирларга ҳам тааллуқлидир. Сиз шунингдек препаратнинг ножўя таъсирлари хақида бевосита “Берлин-Хеми АГ” Компаниясининг Ўзбекистондаги ваколатхонасига қуйидаги манзил бўйича хабар беришингиз мумикин. Тошкент шаҳри, 100031, Афросиёб кўчаси, 12-а уй (бизнес-марказ). Ножўя таъсирлар тўғрисида хабар бериб, сиз ушбу дори воситасининг хавфсизлиги бўёича кўп маълумот тўплашга ёрдам беришингиз мумкин.

**5. Йодомарин® 200 препаратини қандай сақлаш керак**

Болалар ололмайдиган жойда сақлансин.

**Яроқлилик муддати**

36 ой

Бу дори воситасини ташқи ўрамида ва этикеткасида «годен до» сўзларидан кейин кўрсатилган яроқлилик муддати ўтгач ишлатманг. Яроқлилик муддатининг ўтиш санаси кўрсатилган ойнинг охирги куни ҳисобланади.

25ºС дан юқори бўлмаган ҳароратда сақлансин.

Ҳеч қандай дори препаратларини канализацияга ёки маиший чиқиндилар билан ташлаб юборманг. Керак бўлмаган дори препаратини қандай утилизация қилиш ҳақида дорихона ходими билан маслаҳатлашинг. Бу чоралар атроф муҳитни ҳимоялашга ёрдам беради.

**6**. **Ўрам ичидагиси ва бошқа маълумотлар**

**Йодомарин® 200 да препаратида сақланувчи моддалар**

Препаратнинг таъсир қилувчи моддаси калий йодидидир.

Бир таблеткада 262 мкг калий йодиди сақланади (бу 200 мкг йодга тўғри келади).

Бошқа компонентлари:

Лактоза моногидрати, енгил магний карбонат асоси, желатин, карбоксиметилкрахмалнинг натрийли тузи (А тури), сувсиз коллоид кремний диоксиди, магний стеарати.

**Йодомарин® 200 препаратининг ташқи кўриниши ва ўрам ичидагиси**

Яссипараллел юзали, оқдан то деярли оқ ранглигача бўлган, четлари қия, бўлиш учун бир томонида ўйиқчаси бўлган таблеткалар. ПВХ-алюмин блистер. Бирламчи ўрам ПВХ плёнкадан тайёрланган (250 мкм, оқ, қаттиқ) ва алюмин фольга (20 мкм, қаттиқ).

Йодомарин® 200 препарати 100 таблеткадан (блистер) ўрамларда чиқарилади.

**Бериш тартиби**

Бу дори воситаси рецептисиз берилади.

**Қайд қилиш гувоҳномасининг эгаси ва ишлаб чиқарувчи**

**Қайд қилиш гувоҳномасининг эгаси:**

Берлин-Хеми АГ (Менарини Групп)

Глиникер Вег 125

12489 Берлин

Германия

**Ишлаб чиқарувчи:**

Берлин-Хеми АГ (Менарини Групп)

Глиникер Вег 125

12489 Берлин

Германия

ёки

Менарини – Фон Хейден ГмбХ

Лейпцигер Штрассе 7-13

01097 Дрезден

Германия

**Ушбу дори воситасининг сифати бўйича эътирозлар (таклифлар) ни қабул қилувчи ташкилотнинг номи ва манзили:**

«Берлин-Хеми АГ» Компаниясининг Ўзбекистондаги ваколатхонаси

Афросиёб кўчаси, 12-а уй (бизнес-марказ)

100031, Тошкент

Ўзбекистон